 **TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv/) e-pasts: [dome@tukums.lv](mailto:dome@tukums.lv)

APSTIPRINĀTI

ar Tukuma novada Dome 24.10.2019

lēmumu (prot.Nr.16, 32.§.)

**izsoles NOTEIKUMI**

Tukumā

2019.gada 24.oktobrī **Nr.34**

(prot. Nr.16, 32.§.)   
**Par pašvaldības kustamās mantas – cieto lapu**

**koku zāģbaļķu, izsoli**

**I. Vispārīgie jautājumi**

1. Izsoles pamatojums – Tukuma novada Domes (turpmāk – Dome) 2019.gada 24.oktobra lēmums „Par pašvaldības kustamās mantas – cieto lapu koku zāģbaļķu atsavināšanu un izsoles noteikumu apstiprināšanu” (prot.Nr.16, 32.§.).

2. Izsoles rīkotājs – Tukuma novada Domes Īpašumu apsaimniekošanas un privatizācijas komisija Talsu ielā 4, Tukumā, Tukuma novadā, LV-3101.

3. Izsoles mērķis – atsavināt pašvaldības kustamo mantu par visaugstāko cenu un nodot to pircēja īpašumā.

4. Dalības maksa – 10,00 EUR (desmit eiro).

5. Nodrošinājums – 10% apmērā no izsolāmo cieto lapu koku zāgbaļķu novērtējuma cenas, t.i., 291,24 EUR (divi simti deviņdesmit viens euro un 24 centi).

6. Visi maksājumi veicami EUR.

7. Maksājumi veicami Domes, reģistrācijas Nr.90000050975, AS „Swedbank” kontā: LV17HABA0001402040731, kods: HABALV22.

**II. Informācija par pašvaldības kustamo mantu**

8. Tukuma novada pašvaldības kustamā manta – cietie lapu koku zāģbaļķi:

8.1. adrese: M.Parka iela 7A, Tukums, Tukuma novads;

8.2. kadastra apzīmējums: 9001 008 0316;

8.3. koku suga: osis, ozols, goba;

8.4. apjoms un cena: garums 3,0 (+0,1) m, bruto (ar virsmēru un brāķi) – 36,26 m3 ; neto – 33,33 m3, cena par 1 m3 – 87,38 EUR.

**III. Izsoles sākuma cena**

9. Izsoles sākuma cena 2912,37 EUR (divi tūkstoši deviņi simti divpadsmit eiro un 30 centi), bez PVN.

**IV. Izsoles veids, maksājumi**

10. Izsole notiks 2019.gada 20.novembrī plkst.15:30 Domē Talsu ielā 4, Tukumā, Tukuma novadā, otrā stāvā - Konferenču zālē.

Skujkoku zāģbaļķu apskate un papildus informācija pa mobilo tālruni 29104617 (V.Bērzājs).

11. Izsole ir atklāta, mutiska, ar augšupejošu soli.

12. Izsolē piedalās tikai tie dalībnieki, kuri ir izpildījuši šo noteikumu V nodaļas prasības.

13. Pirmais un turpmākie solīšanas soļi – 50,00 EUR (piecdesmit eiro).

**V. Izsoles dalībnieki**

14. Lai kļūtu par izsoles dalībnieku, pretendentam līdz 2019.gada 19.novembrim plkst. 12:00jāiesniedz Domes telpās Talsu ielā 4, Tukumā, Tukuma novadā, LV–3101, 315.kabinetā šādi dokumenti:

|  |  |  |
| --- | --- | --- |
| **Nr.p.k.** | **Fiziskai personai** | **Juridiskai personai** |
| 14.1. | Pieteikums par piedalīšanos izsolē | Pieteikums par piedalīšanos izsolē |
| 14.2. | Maksājuma dokumentu kopija, uzrādot oriģinālu, kas apliecina Noteikumu 4. un 5.punktā noteikto maksājumu veikšanu | Maksājuma dokumentu kopija, uzrādot oriģinālu, kas apliecina Noteikumu 4. un 5.punktā noteikto maksājumu veikšanu |
| 14.3. | Ja fizisko personu pārstāv pilnvarnieks  – notariāli apliecināta pilnvara un pilnvarnieka pases kopija, uzrādot oriģinālu | Ja komersantu nepārstāv tās likumīgais pārstāvis, bet pilnvarnieks, tad iesniedzama Administratīvā procesa likumā noteiktajā kārtībā noformēta pilnvara, kā arī likumīgā pārstāvja vai pilnvarnieka pases kopija, uzrādot oriģinālu |

15. Pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nedrīkst būt nodokļu parādu, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150,00 EUR (viens simts piecdesmit eiro).

16. Pretendentus, kuri nav izpildījuši Noteikumu 14.punkta prasības vai neatbilst 15.punkta prasībām, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem Nodrošinājumu.

17. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj viņa dalību izsolē un neatmaksā Nodrošinājumu. Atkārtotas izsoles gadījumā šīm personām nav atļauts piedalīties.

18. Ziņas par izsoles dalībniekiem nav izpaužamas līdz izsoles sākumam.

**VI. Izsoles norise**

19. Izsoles dalībnieks vai viņa pilnvarotā persona izsoles telpās uzrāda   
pasi vai personas apliecību (identifikācijas karti), un ar parakstu uz izsoles noteikumiem, apliecina, ka ar tiem ir iepazinies un apņemas tos ievērot.

20. Ja izsoles dalībnieks vai viņa pilnvarotā persona izsoles telpā nevar uzrādīt   
pasi vai personas apliecību (identifikācijas karti), izsoles dalībnieks skaitās neieradies uz izsoli.

21. Solīšana notiek pa vienam izsoles solim.

22. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu. Ja solītājs atsakās parakstīties, viņu svītro no izsoles dalībnieku saraksta un viņam neatmaksā Nodrošinājumu.

23. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā Nodrošinājumu.

**VII. Izsoles rezultāti**

24. Par izsoles uzvarētāju kļūst tas dalībnieks, kurš ir nosolījis visaugstāko cenu.

25. Ja neviens no izsoles dalībniekiem nav pārsolījis sākumcenu, izsole atzīstama par nenotikušu.

26. Komisija apstiprina izsoles protokolu, par ko tiek paziņots izsoles uzvarētājam.

27. Izsoles uzvarētājam, atrēķinot samaksāto Nodrošinājumu, nedēļas laikā no izsoles dienas jāsamaksā piedāvātā summa par nosolītajiem Zāģbaļķiem pilnā apmērā.

28. Izsoles uzvarētāja samaksātais Nodrošinājums tiek ieskaitīts Zāģbaļķu pirkuma līguma līgumcenā, bet, ja izsoles uzvarētājs nedēļas laikā neveic 27.punktā noteikto maksājumu, Nodrošinājums tiek zaudēts par labu Domei.

29. Pēc 27.punktā noteiktā maksājuma samaksas izsoles rezultāti 30 (trīsdesmit) dienu laikā pēc izsoles tiek apstiprināti Domes sēdē.

30. Zāģbaļķu pirkuma līgums ar izsoles uzvarētāju tiek noslēgts 30 (trīsdesmit) dienu laikā pēc izsoles rezultātu apstiprināšanas Domes sēdē.

31. Pēc Zāģbaļķu pirkuma līguma noslēgšanas, parakstot pieņemšanas - nodošanas aktu, kustamais īpašums tiek nodots izsoles uzvarētājam īpašumā.

32. Īpašuma tiesības uz kustamo mantu izsoles uzvarētājam pāriet pēc visas Zāģbaļķu pirkuma līgumā noteiktās pirkuma maksas samaksas un izsoles rezultātu apstiprināšanas.

33. Ja izsoles uzvarētājs neveic nosolītās cenas samaksu šo noteikumu 27.punktā noteiktajā termiņā, tiesības nopirkt kustamo mantu par paša nosolīto augstāko cenu pāriet nākamajam augstākās cenas nosolītājam.

34. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu.

35. Gadījumā, ja arī pārsolītais izsoles dalībnieks neizmanto viņam 33.punktā piešķirtās tiesības 34.punktā noteiktajā termiņā un kārtībā, izsole atzīstama par nenotikušu.

36. Izsoles dalībnieki, kuri nav uzvarējuši izsolē vai skaitās neieradušies uz izsoli, saņem atpakaļ iemaksāto Nodrošinājumu viena mēneša laikā. Lai saņemtu Nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru Nodrošinājums ir jāpārskaita. Ja mēneša laikā bankas konts netiek norādīts, iemaksātais nodrošinājums paliek Domei.

37. Izsoles dalībnieki samaksāto dalības maksu atpakaļ nesaņem.

**VIII. Noslēguma jautājums**

38. Sūdzības par Izsoles rīkotāja darbībām iesniedzamas Domē līdz izsoles rezultātu apstiprināšanas dienai.